b'\n_START_ARTICLE_\nJes\xc3\xbas Ildefonso D\xc3\xadaz D\xc3\xadaz\n_START_SECTION_\nBiografia\n_START_PARAGRAPH_\nEn 1973 es va llicenciar en ci\xc3\xa8ncies matem\xc3\xa0tiques a la Universitat Complutense de Madrid, on es va doctorar en 1976 sota la direcci\xc3\xb3 d\'Albert Dou i Mas de Xex\xc3\xa0s i amb la tutela cient\xc3\xadfica de Ha\xc3\xafm Brezis (Univ. de Paris VI) i Philippe Benilan (Universitat de Besan\xc3\xa7on). El 1980 treball\xc3\xa0 com a professor agregat de la Universitat de Santander fins que en 1983 va obtenir la c\xc3\xa0tedra de matem\xc3\xa0tiques aplicades de la Universitat Complutense de Madrid. De 1986 a 1994 fou director del Departament de Matem\xc3\xa0tica Aplicada de la UCM._NEWLINE_Simult\xc3\xa0niament, en 1979, va organitzar el Primer Congr\xc3\xa9s d\'Equacions Diferencials i Aplicacions (CEDYA), que se celebra cada dos anys. En 1990 tamb\xc3\xa9 va fundar la Societat Espanyola de Matem\xc3\xa0tica Aplicada (SEMA), de la que en fou president el 1991, i de 1996 a 2001 form\xc3\xa0 part del Comit\xc3\xa8 per refundar la Reial Societat Matem\xc3\xa0tica Espanyola. En 1996 fou nomenat acad\xc3\xa8mic de la Reial Acad\xc3\xa8mia de Ci\xc3\xa8ncies Exactes, F\xc3\xadsiques i Naturals, ingressant en 1997 amb el discurs  "El mundo de la ciencia y las matem\xc3\xa1ticas del mundo"._NEWLINE_Ha treballat intensament en moltes \xc3\xa0rees de matem\xc3\xa0tiques aplicades, com teoria i aspectes d\'Equaci\xc3\xb3 diferencial en derivades parcials aplicades a models de mec\xc3\xa0nica de fluids (incloent f\xc3\xadsica de plasma), models de geof\xc3\xadsica (Climatologia, Glaciologia, viscoelasticitat, ..), models de reacci\xc3\xb3-difusi\xc3\xb3, elasticitat i models d\'homogene\xc3\xaftzaci\xc3\xb3, teoria de control models, entre molts altres (semiconductors, equacions no lineals de Ginzburg-Landau i Schr\xc3\xb6dinger). Tamb\xc3\xa9 ha treballat en eines d\'an\xc3\xa0lisi no lineal, m\xc3\xa9s a prop de les matem\xc3\xa0tiques pures, com ara estimacions de gradient, etc.'